R O M Â N I A
JUDEŢUL SIBIU

CONSILIUL LOCAL AL COMUNEI ORLAT

Comuna Orlat , str. Avram Iancu , nr. 202 , tel/fax 0269/571104 , 0269/571455

H O T Ă R Â R E A
Nr. 15 / 2021

privind aprobarea înregistrării Comunei Orlat în Sistemul Naţional Electronic de Plată online a taxelor şi impozitelor utilizând cardul bancar şi aprobarea suportării de către Comuna Orlat a  comisionului perceput de furnizorii de servicii de acceptare de plati electronice


     Consiliul Local al Comunei Orlat , Judeţul Sibiu , întrunit în şedinţă extraordinară la data de 12.03.2021 , 

 
                În aplicarea art. 196 alin. 1 lit. a  din O.U.G. nr. 57/2019 privind Codul administrativ, cu modificările şi completările ulterioare,  
                Având in vedere raportul  nr. 1888 din 03.03.2021 al compartimentului de resort din cadrul aparatului de specialitate al primarului privind necesitatea adoptării unei hotărâri de înregistrare a comunei Orlat în Sistemul Naţional Electronic de Plată online a taxelor şi impozitelor utilizând cardul bancar şi de aprobare a suportării de către comuna Orlat a  comisionului perceput de furnizorii de servicii de acceptare de plati electronice,
                Ţinând seama de adresa Instituţiei Prefectului – Judeţul Sibiu nr. 19765/10.11.2020 înregistrată la Primăria Comunei Orlat sub nr. 8136/12.11.2020,

                În conformitate cu prevederile art. 3 alin. 3 şi art. 10 alin. 1 şi alin. 2 lit. b din H.G. nr.1235/2010 privind Sistemul naţional electronic de plată online, cu modificările şi completările ulterioare,
                Luând în considerare prevederile art. 2.2.3. şi art. 2.2.4 din anexa Ordinului comun al Ministerului Comunicaţiilor şi Societăţii Informaţionale  , Ministerului Administraţiei şi Internelor şi Ministerului Finanţelor Publice nr. 168/14/95/19.01.2011 pentru aprobarea Normelor metodologice privind Sistemul naţional electronic de plată online a taxelor şi impozitelor utilizând cardul bancar, cu modificările şi completările ulterioare,
                Având avizul comisiilor de specialitate constituite la nivelul autorităţii deliberative din Comuna Orlat , 


                În temeiul prevederilor art. 129 alin. 2 lit. d coroborat cu alin. 7 din O.U.G. nr. 57/2019 privind Codul administrativ, cu modificările şi completările ulterioare,  

HOTĂRĂŞTE:
Art. 1: Se aprobă  înregistrarea Comunei Orlat în Sistemul Naţional Electronic de Plată online a taxelor şi impozitelor utilizând cardul bancar.
      
Art. 2: Se aprobă suportarea de către Comuna Orlat a comisionului perceput de furnizorii de servicii de acceptare de plăţi electronice în cadrul Sistemul Naţional Electronic de Plată online utilizând cardul bancar a taxelor şi impozitelor datorate la bugetul local al Comunei Orlat,  la nivelul maxim de 1 % din valoarea tranzacţiei, dar nu mai mult de 30 de lei, în situaţia în care prin aplicarea cotei de 1 % rezultă o sumă mai mare de 30 de lei.
Art.3:
Comuna Orlat va selecta furnizorul de servicii de acceptare de plăţi electronice în condiţiile legii.
Art. 4 ( 1 ) :
Prezenta hotărâre se comunică prefectului judeţului Sibiu în vederea exercitării controlului cu privire la legalitate şi se aduce la cunoştinţa publică prin grija secretarului general al Comunei Orlat .
           ( 2 ) : 
Aducerea la cunoştinţa publică se face prin afişare la sediul autorităţilor administraţiei publice locale , prin afişare la Panoul de Afişaj al Consiliului Local al Comunei Orlat .

           ( 3 ) : 
Se încredinţează Primarul Comunei Orlat şi Compartimentul Impozite şi taxe,  cu ducerea la îndeplinire a dispoziţiilor prezentei hotărâri .

Adoptată la Orlat , data : 12 martie 2021

PREŞEDINTE DE ŞEDINŢĂ , 

